Aalborgs Stifts Adresseavis, 1826-04-17
Hs. Majestæt Kongens Livjæger-Corps's 25 Aars Fest var helliget den bedste Konge og Fædrelandskjærlighed, den trofaste Høvding og Brodervenskab. Paa begge Sider af Hs. Majestæts Buste hang to for Corpset af Eckersberg, malede Portraiter, nemlig Corpsets Chefs Hr. Kammerherre, Oberst v. Holsteins og Hr. Major v. Jensens. Livjægerne saae altsaa her deres billeder forenede, hvem de i Tanken om deres tilbagelagte Hædersvei aldrig have adskillet. Holstein blev ved sin Jndtrædelse i Salen. hilset af den Kriger, der havde begyndt sin Bane som Ordonants hos ham, og som nu, hædret med Dannebrogordenens Sølvkors, med hjertelige Ord takkede ham for hans Ledning paa Kampens ærefulde Vei. (Denne brave Krigsmand er nu Vagtmester ved Husarerne.) Da Selskabet havde taget Sæde, tonede Livjægernes første Marsch, og nu indtraadte parviis en Skare gamle Livjægere, der droge hen til Holstein, som sad ved Hs. K. H. Prinds Christians høire Side. En af de gamle Vaabenbrødre treen derpaa frem, og med nogle Ord, hvoriblandt disse: "Den gamle Skare har Du ledet, Tro ved Dit Mønster paa dens Æresvei, Til Dig er Mindets Stolthed kjædet - Dig glemme kan de gamle Jægre ej. Modtag da huldt af Broderhænder, Et Pant paa Agtelse og Kjærlighed; Hvo Hjertets Sprog, som Du, erkjender, Vor stumme Tak i Dag at tolke veed. En Bøn vor Læbe kun tør stamme, Den svarer til Dit Hjertes rene Klang, Dit eget Ønske den opflamme: For Fredriks Held tøm Bægret første Gang! overrakte Livjægernes Høvding et Sølvkruus, som han fyldte, og udbragte Kongens Skaal, der af hele Selskabet. blev gjentaget under utallige Hurraraab, ledsaget af Kanonernes Torden. Bemeldte Sølvkruus er prydet paa Laaget med Hs. Majestæt Kongens billede, anbragt paa et Skjold, der holdes af en Løve. Kruset er i en skjøn gammel Stiil, og ziret med en i drevet Arbeide anbragt Fremstilling af Livjægerkorpsets Kamp i den classenske Have. Paa begge Sider af Hanken ere Emblemer anbragte, paa den ene Side sees en Bautasteen, hvorpaa 18 Navne ere indgravede, der i Danmark Aarbøger skulle vidne om, at Kjøbenhavns Borgere i Begyndelsen af det 19de Aarhundrede endnu vare opflammmede af den samme Kjærlighed til Konge og Fædreland, og endnu besad det høje Mod, der i det 17de Aarhundrede havde frelst Axelstad og Danmark. Paa den anden Side staaer en laurbæromsnoet Søile, hvor den 17de, 20de, 25de, 26de og 31te August 1807 minder om Udfaldsdagene, da Livjægerkorpset. vandt et evigt Krav paa Danmarks Taknemlighed, og end- og aftvang dets Fiender Beundring og Højagtelse. Omkring Kruset er følgende Jndskrivt: "Den 25de Marts 1826 modtog Livjægerkorpsets Chef, Hr. Oberst v. Holstein, dette Kruus som et Erkjendtligheds- og Agtelsesbeviis fra de forhenværende Livjægere. - For at indlede den Dags Skaal, til hvis Helligholdelse Festen var indviet, fremstod som Taler den Mand, der i Farens Dage ofte havde opflammet Jægernes Mod, og hædret deres Sejer og Død, Hr. Prof. Brorson, hvorefter en Sang af Prof. Rabbek blev sjunget til en Skaal for Livjægerkorpset, udbragt af Hs. Kgl. Høyhed Prinds Christian, som dernæst ligeledes udbragte Skaalen for Corpsets Chef Derpaa udbragtes en Skaal for Holsteins Vaabenbroder, fra Corpsets første Dage, Major v. Jensen, og endeligen for de gamle Kammerater samt det sjællandske og jydske Jægerkorps. Et lithograferet veltruffet Portrait af Holstein blev skjænket af Captain v. Mørck til enhver af de Jndbudne. Til hver Skaal blev der udbragt en dertil, af forskjellige Digtere, forfattet Sang, hvoraf der ikke var mindre end elleve.